
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea modificării art. 1 din H.C.L. nr.  82/14.02.2018 privind aprobarea utilizării, în anul 2018, a excedentului bugetului local rezultat la încheierea exerciţiului bugetar a anului precedent, cu modificările ulterioare
             Consiliul local al Muncipiului Focşani, judeţul Vrancea, întrunit în şedinţă ordinară,
            -analizând proiectul de hotărâre iniţiat de Primarul Municipiului Focşani, prin care se propune aprobarea modificării art. 1 din H.C.L. nr. 82/14.02.2018 privind aprobarea utilizării, în anul 2018, a excedentului bugetului local rezultat la încheierea exerciţiului bugetar al anului precedent, cu modificările ulterioare, raportul întocmit de Direcţia economică înregistrat la nr.32071/16.04.2018;
            -vazand avizul favorabil al Comisiei pentru buget şi administraţie publică;
            -în conformitate cu prevederile art.58 alin. (1) din Legea nr. 273/2006  privind finanţele publice locale, cu modificările şi completările ulterioare;

           -în baza art.36 alin (1) si (2) lit.”b”, alin (4) lit „a”, precum şi în temeiul art . 45 alin.(1) şi (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

             Art. 1 Se aprobă modificarea art. 1 din H.C.L. nr. 82/14.02.2018 privind aprobarea utilizării, în anul 2018, a excedentului bugetului local rezultat la încheierea exerciţiului bugetar al anului precedent,cu modificările ulterioare, în sensul diminuării cu 4.203,00 mii lei a sumelor alocate pentru acoperirea temporară a golurilor de casă provenite din  decalajele între veniturile şi cheltuielile secţiunilor de funcţionare şi dezvoltare în anul curent și suplimentării cu 4.203,00 mii lei a sumelor alocate pentru finanțarea cheltuielilor cu personalul  repartizate astfel:
_ 3.722,00 mii lei în bugetul propriu al Primăriei Municipiului Focșani, din care 3.710,00 mii lei la subcapitolul bugetar ”Autorități executive” (51.02.01.03), articolul bugetar ”Salarii de bază” (10.01.01) și 12,00 mii lei la subcapitolul bugetar ”Protecție civilă și protecția contra incendiilor” (61.02.05), articolul bugetar ”Salarii de bază” (10.01.01),  

_481,00 mii lei în bugetul propriu al Direcției de Dezvoltare Servicii Publice din care, 170,00 mii lei la la subcapitolul bugetar ”Salubritate” (74.02.05.01), articolul bugetar ”Salarii de bază” (10.01.01) și 311,00 mii lei la subcapitolul bugetar ”Străzi” (84.02.03.03), articolul bugetar ”Salarii de bază” (10.01.01).
               Art.2 Prezenta hotărâre va fi comunicată de către Serviciul administraţie publică locală, agricultură compartimentelor, serviciilor, Direcției de Dezvoltare Servicii publice Focșani şi Primarului Municipiului Focşani, conform legii, care va asigura executarea acesteia prin Direcţia Economică .
             PREŞEDINTE DE ŞEDINTĂ,                                                                                        

                         Nedelcu Mihai                                                  
                                    CONTRASEMNEAZĂ:
                                                               Secretarul Municipiului  Focşani

                                                                    Eduard Marian Corhană
Municipiul Focşani, 19 aprilie 2018                                                    

